stanford-oval/wikipedia huggingface dataset:
Anatoli Timofejev

| Anatoli Timofejev> Henkilötiedot |
| --- | --- |
Syntynyt: 10. heinäkuuta 1956 Tšeljabinsk
Kuollut: 20. helmikuuta 2016 (59 vuotta) Tšeljabinsk
Kansalaisuus:   Neuvostoliitto  Venäjä
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  91 kg
Pelaajaura
Pääsarjaura:  1979–1990
Seurat:  SKA Sverdlovsk Metallurg Tšeljabinsk Traktor Tšeljabinsk HPK Vantaa HT
Valmennusura
Vuodet:  1991–1992, 1995–2008, 2011–2013
Seurat:  Traktor Tšeljabinsk Gazovik Tjumen Metšel Tšeljabinsk
Anatoli Grigorjevitš Timofejev (ven. Анатолий Григорьевич Тимофеев, 10. heinäkuuta 1956 Tšeljabinsk – 20. helmikuuta 2016 Tšeljabinsk) oli venäläinen jääkiekkoilija ja jääkiekkovalmentaja. Hän pelasi vuosina 1973–1979 Neuvostoliiton alasarjoissa muiden muassa SKA Sverdlovskin ja Metallurg Tšeljabinskin joukkueissa. Pääsarjadebyyttinsä hän teki Traktor Tšeljabinskin joukkueessa kaudella 1979–1980. Hän pelasi yhtäjaksoisesti seurassa kauden 1988–1989 loppuun ja toimi kahteen eri otteeseen seuran kapteenina. Kaudelle 1989–1990 Timofejev tuli pelaamaan Suomeen HPK:n joukkueeseen. Yhden liigakauden jälkeen hän teki sopimuksen silloisen I-divisioonan Vantaa HT:n kanssa, jossa päätti yhden kauden jälkeen uransa.
Heti pelaajauransa lopetettuaan Timofejev toimi Traktorin apuvalmentajana yhden kauden ajan. Kaudella 1995–1996 hän toimi farmijoukkue Nadežda Tšeljabinskin päävalmentajan Venäjän toisella sarjatasolla ja kaksi seuraavaa kautta Traktorin apuvalmentajana Venäjän pääsarjassa. Traktorin pudottua pääsarjasta Timofejev palkattiin joukkueen päävalmentajaksi kaudella 1999–2000. Seuraavan kauden puolivälissä hänet korvattiin Sergei Paramonovilla. Kaudelle 2002–2003 Timofejev palasi edelleen kakkostasolla pelanneen Traktorin apuvalmentajaksi ja ylennettiin seuraavalle kaudelle päävalmentajaksi. Päävalmentajuutta kesti jälleen puolitoista kautta ja hänet korvasi kesken seuraavan kauden Anatoli Bogdanov. Kaudet 2005–2008 Timofejev toimi Gazovik Tjumenin päävalmentajana ja sen ohessa valmensi Venäjän jääkiekkomaajoukkuetta vuoden 2007 universiadeissa.
Tjumenin vuosien jälkeen Timofejevoli jonkin aikaa sivussa valmennustehtävistä ennen kuin palasi VHL-liigaan Metšel Tšeljabinskin päävalmentajaksi kahdeksi vuodeksi.
Altair (täsmennyssivu)

Altair (arabiankielisestä lauseesta النسر الطائر, an-nasr aṭ-ṭāʾir, ”lentävä kotka”) on tähti Kotkan tähdistössä.
Elektroniikka ja teknologia

Altair, kuulaskeutuja NASAn Constellation-ohjelmassa.
Altair-231, neuvostoliittolainen syntetisaattori.
Altair 8800, mikrotietokone 1970-luvulta.
Altair-väylä, Intel 8080 -suoritinta käyttäville tietokoneille kehitetty väylä.
Henkilöitä

Altair Gomes de Figueiredo (1938–2019), brasilialainen jalkapalloilija, jalkapallovalmentaja ja maailmanmestari.
Altaír Jarabo (s. 1986), meksikolainen näyttelijätär.
Sotalaivoja

Altair (F951), USS Gandy, Yhdysvaltain laivaston Cannon-luokan saattuehävittäjä.
HMS Altair (1909), Ruotsin laivaston 1. luokan torpedovene.
Altair-luokka, Portugalin laivaston pelastusalusluokka.
NRP Altair, Altair-luokan pelastusalus.
HMS Altair (T108), Ruotsin laivaston Plejad-luokan torpedovene.
HMS Altair (A501), Ruotsin laivaston Altair-luokan koululaiva.
RN Altair, Italian kuninkaallisen laivaston Spica-luokan torpedovene.
Taide ja viihde

Altair, Leonardo De Mitrin ohjaama elokuva vuodelta 1956.
Altaïr Ibn-La’Ahad, protagonisti Assassin’s Creed -pelistä.
Altair (anime-hahmo), yksi päähenkilöistä animessa Re:Creators.
Muuta

Keski-Uudenmaan Altair, tähtitieteellinen yhdistys Etelä-Suomessa.
Altair, italialainen lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Altair”, voi hakea sivunnimihaulla, laajalla sivunnimihaulla tai tekstihaulla.
Angela Little

Angela Little
Angela Michelle Little (s. 22. heinäkuuta 1972 Albertville, Alabama) on yhdysvaltalainen malli ja näyttelijä. Hän on esiintynyt muun muassa elokuvissa American Pie Presents: Band Camp, Rush Hour 2 ja Pomon tytär. Little oli "Playboy's Playmate of the Month" elokuussa 1998 ja hän on esiintynyt useissa Playboyn videoissa. Playboyn perustaja ja kustantaja Hugh Hefner nimesi hänet "Little Marilyniksi".
Lisäksi Angela Little on vieraillut televisiosarjoissa, kuten CSI, Siskoni on noita sekä Kauniit ja rohkeat, ja esiintynyt joissain softcore-pornoelokuvissa salanimenään Katie James.
Aiheesta muualla

Angela Little Internet Movie Databasessa. (englanniksi)
Angela Little on Babepedia (englanniksi)
Angelscourge

| Angelscourge |
| --- | --- |

Tiedot
Toiminnassa:  2012–
Tyylilaji:  black metal
Kotipaikka:  Turku, Suomi
Laulukieli:  englanti suomi
Jäsenet:  A. Pahlama, kitara, laulu   T. Vuokko, kitara   E. Tapper, basso   M. Konki, rummut  
Aiheesta muualla
Kotisivut
Infobox OKNimi-testi OK: 
Angelscourge on turkulainen black metal -yhtye.
Diskografia

In The Realm of the Horned (cd-r)   (2012)
In The Realm of the Horned (cass) (2013)
Seraph Impaler (2013)
Aiheesta muualla

Wikimedia Commonsissa on kuvia tai muita tiedostoja aiheesta .
Reverbnation
Discogs
Soundcloud
Angela K. Kepler

| Angela K>  Kepler.Henkilötiedot |
| --- | --- |
Koko nimi:  Angela Kay Kepler
Syntynyt: 1943 (ikä 80–81)
Kansalaisuus:  Uusi-Seelanti
Koulutus ja ura
Tutkinnot:  Canterburyn yliopisto (maisteri), Havaijin yliopisto (tohtori)
Tutkimusalue:  linnut
Angela Kay Kepler (1943) on uusiseelantilainen luonnontieteilijä ja kirjailija.
Kepler valmistui Canterburyn yliopistosta Uudessa-Seelannissa. Hänellä on maisterin tutkinto Havaijin yliopistosta ja tohtorintutkinto Cornellin yliopistosta New Yorkissa. Hän on opiskellut myös Oxfordin yliopistossa.
Kepler on tutkinut lintuja, liskoja ja kasveja Havaijilla, Alaskassa, Venäjän Kaukoidässä ja Karibialla. Kaksi lintulajia on nimetty hänen kunniakseen: vuonna 1971 löydetty puertoriconkerttuli (Dendroica angelae), jonka hän ja Kenneth C. Parkes nimesivät, sekä sukupuuttoon hävinnyt havaijilainen huittifossiili (Porzana keplerorum).
Teoksia

Common Ferns of Luguillo Forest. Inter Amer Univ Pr. (1975)
Trees of Hawai'i. (1991)
Sunny South Maui : A Guide to Kihwailea & Makena Including Kahoolawe. Booklines Hawaii Ltd. (1992)
Majestic Molokai. (1994)
The Natural history of Caroline Atoll, Southern Line Islands, yhdessä Cameron B. Keplerin kanssa. National Museum of Natural History, Smithsonian Institution. (1994)
Maui's Floral Splendor. Booklines Hawaii Ltd. (1995)
Hawaiian Heritage Plants. (1998)
Exotic Tropicals of Hawaii : Heliconias, Gingers, Anthuriums, and Decorative Foliage, yhdessä valokuvaaja Jacob R. Maun kanssa. Booklines Hawaii Ltd. (1999)
Kauai Oo (Moho braccatus), yhdessä Paul W. Sykes Jr:n, Cameron B. Keplerin ja J. Michael Scottin kanssa. Ithaca: Cornell Lab of Ornithology. (2000)
A Pocket Guide To Maui's Hana Highway : A Vistor's Guide. Booklines Hawaii Ltd. (2004)
Haleakala: From Summit to Sea. (2005)
West Maui: A Natural History Guide. (2007)
Amreli

| Amreli |
| --- | --- |
 Kellotorni Amrelissa
 Amreli
 Koordinaatit: 21°36′N, 71°13′E 
Valtio:  Intia
Osavaltio:  Gujarat
Korkeus:  128 m
Väkiluku (2011):  117 967
Infobox OKVirheellinen NIMI-arvo: 
Amreli on kaupunki ja kunta Amrelin piirikunnassa, Gujaratin osavaltiossa Intiassa. Vuoden 2011 väestönlaskennassa Amrelissa oli 117 967 asukasta. Amrelin kunnassa on 595 kylää.
Kaupungissa on lentoasema ja rautatieasema.
Anja Harteros

Anja Harteros (s. 23. heinäkuuta 1972 Bergneustadt) on saksalainen oopperalaulaja, äänialaltaan sopraano.
Elämä ja ura

Harteros syntyi kreikkalaiselle isälle ja saksalaiselle äidille, ja hänellä on kaksi sisarusta, Alexia ja Georgios. Lapsuudessaan Anja Harteros sai vanhemmiltaan kannustusta kohti uraa taidemusiikin ja laulamisen parissa. Hänen musiikinopettajansa Wüllenweber-lukiossa Bergneustadtissa, August Wilhelm Welp, panikin merkille hänen poikkeuksellisen lahjakkuutensa ja suositteli ammattimaisia lauluopintoja hänelle. 14-vuotiaana Harteros aloitti laulamisen opiskelun Astrid Huber-Aulmannin johdolla Gummersbachissa.
Vuonna 1990 Harteros siirtyi Wolfgang Kastorpin opetukseen Kölnin oopperaan. Kastorp myös säesti häntä konserttisarjassa. Valmistuttuaan lukiosta vuonna 1991 Harteros jatkoi laulamisen opiskelemista Kölnin musiikkikorkeakoulussa opettajanaan Liselotte Hammes. Myös Huber-Aulmann opetti häntä aina vuoden 1996 alkupuolelle asti; Harteros kiersikin Huber-Aulmannin kanssa konsertoimassa vuosina 1993 ja 1994 Venäjällä ja Yhdysvalloissa. Ennen valmistumistaan Harteros sai vakituisen kiinnityksen Gelsenkirchenin ja Wuppertalin Schillertheaterin musiikkiryhmään. Valmistuttuaan vuonna 1996 Harteros sai vakituisen työpaikan oopperasta Bonnista.
Kesällä 1999 Harteros voitti BBC Cardiff Singer of the World -kilpailun ensimmäisenä tämän saavuttaneena saksalaisena henkilönä. Tämä oli hänen urallaan suuri läpimurto.
Sittemmin Harteros on esiintynyt merkittävissä oopperataloissa eri maanosissa. Hänen ohjelmistoonsa on kuulunut muun muassa Wolfgang Amadeus Mozartin, Giuseppe Verdin, Richard Wagnerin ja Giacomo Puccinin oopperoiden rooleja. Lisäksi hän on esiintynyt kansainvälisesti resitalistina.
Angelus

Danielkwiat: Maria, Jeesus-lapsi ja Pyhä Henki
Angelus - Herran Enkeli on perinteinen katolinen rukous, jota rukoillaan kuudelta aamulla, keskipäivällä ja kuudelta illalla. Herran enkelin rukouksen rukousajan ilmoittamiseksi soittavat katoliset kirkot kellojaan.
Perinne

Sana Angelus on latinaa ja tarkoittaa enkeliä. Rukous kertoo Jumalan ihmiseksi tulemisesta alkaen sanoilla, joilla Herran enkeli toi viestin Marialle. lat. Angelus Domini nuntiavit Mariae.
Rukouksen nykyinen muoto kehittyi askel askelelta. Sydänkeskiajalla uskovia opetettiin rukoilemaan se kolme kertaa päivässä Kristuksen ihmiseksitulon muistoksi.
Enkelin tervehdyksen rukoileminen kolme kertaa päivässä löytyy nykyäänkin käytännössä kaikista katolisista rukouskirjoista ja paavi suosittelee uskovia rukoilemaan sen. Vuosisataista esimerkkiä näyttäen nykyinenkin paavi rukoilee sen sunnuntaisin ja pyhäpäivisin Pietarinkirkon aukiolla. Tällöin hän asettuu aukiolle suuntauvan asuntonsa ikkunan ääreen niin, että ikkunan läheisyydessä aukiolla olevat ihmiset näkyvät ja kuulevat hänet. Pääsiäisaikana rukoillaan Angeluksen sijasta "Regina Coeli"-rukous.
Rukouksen kulku

Useamman ihmisen rukoillessa yhdessä se rukoillaan vuorotellen siten, että yksi sanoo E-kohdat ja muut vastaavat V-kohdilla.
E: Herran enkeli toi sanoman Marialle,
V: ja hän tuli raskaaksi Pyhästä Hengestä.
E: Terve, Maria, armoitettu, Herra sinun kanssasi, siunattu sinä naisten joukossa ja siunattu kohtusi hedelmä, Jeesus.
V: Pyhä Maria, Jumalanäiti, rukoile meidän syntisten puolesta nyt ja kuolemamme hetkenä. Aamen
E: Maria sanoi: Katso, minä olen Herran palvelijatar.
V: Tapahtukoon minulle sanasi mukaan.
E: Terve, Maria, armoitettu, Herra sinun kanssasi, siunattu sinä naisten joukossa ja siunattu kohtusi hedelmä, Jeesus.
V: Pyhä Maria, Jumalanäiti, rukoile meidän syntisten puolesta nyt ja kuolemamme hetkenä. Aamen
E: Ja Sana tuli lihaksi
V: ja asui meidän keskellämme.
E: Terve, Maria, armoitettu, Herra sinun kanssasi, siunattu sinä naisten joukossa ja siunattu kohtusi hedelmä, Jeesus.
V: Pyhä Maria, Jumalanäiti, rukoile meidän syntisten puolesta nyt ja kuolemamme hetkenä. Aamen
E: Rukoile puolestamme, pyhä Jumalansynnyttäjä,
V: että me Kristuksen lupausten arvoisiksi tulisimme.
E: Rukoilkaamme. Kaikkivaltias Jumala, vuodata armosi sydämeemme, että me, joille enkeli on antanut tiedoksi Poikasi Kristuksen ihmiseksi tulemisen, pääsisimme hänen kärsimisensä ja ristinsä kautta ylösnousemuksen kirkkauteen. Tätä pyydämme saman Kristuksen, Herramme, kautta.
V: Aamen.
Teksti latinaksi:
Grátiam tuam, quaésumus, Dómine, méntibus nostris infúnde; ut qui, ángelo nuntiánte, Christi Fílii tui incarnatiónem cognóvimus, per passiónem eius et crucem, ad resurrectiónis glóriam perducámur. Per eúndem Christum Dóminum nostrum.
Animaatio (taideteos)

| Animaatio |
| --- | --- |

Nimi:  Animaatio
Tekijä:  Tuula Närhinen
Valmistumisvuosi:  2015
Korkeus:  3 metriä
Leveys:  98 metriä
Sijainti:  Leinelän rautatieasema
Paikkakunta:  Vantaa
Koordinaatit:  60°19.361′N, 025°02.348′E
Animaatio on Tuula Närhisen Leinelän rautatieasemalle luoma taideteos, jossa on viittauksia evoluutioon. Teos koostuu  27:n siluettikuvan sarjasta eläin- ja ihmishahmoja, jotka on leikattu alumiinilevystä ja kiinnitetty aseman betoniseen tukimuuriin.
Animaatio-teos on Helsinki-Vantaan lentoaseman rautatieasemalta Helsingin keskustaan vievän junaradan varressa vastapäätä laituria olevassa betonisessa tukimuurissa. Se on tehty alumiinilevyistä leikatuista 27 siluetista, jotka kuvaavat eläin- ja ihmishahmoja. Teoksen kokonaispituus on 98 metriä ja korkeus 3 metriä.
Lentoaseman suunnasta tultaessa teos alkaa kurjella, joka käy vähittäisiä muodonmuutoksia kehittyen nisäkkäiksi. Siitä kehittyy vähitellen ihminen, minkä jälkeen teoksen hahmot alkavat taas muuttua vähitellen päätyen eläimiksi. Tuula Närhinen sanoo teoksen asettavan kyseenalaiseksi rajan ihmisen ja eläimen välillä.
Ympäristötaiteen säätiö valitsi vuonna 2015 Kehäradan taiteen ympäristötaidekohteeksi. Palkintoperustelussa todettiin muun muassa: ”Kehäradan taide on oiva esimerkki taiteen nivomisesta osaksi julkista ympäristöä suunnitteluvaiheesta lähtien”. Kokonaisuuden ovat tilanneet Vantaan kaupunki, Liikennevirasto ja Finavia Oy.
Aiheesta muualla

Närhinen, Tuula: Animation – Art work at the Leinela Station, Vantaa Finland TuulaNarhinen.net. Viitattu 7.1.2021. (englanniksi)
Suomen taiteilijaseuran Kuvataiteilijapalkinto 2016 Tuula Närhiselle Suomen taiteilijaseura. Arkistoitu 9.1.2021. Viitattu 7.1.2021.
Väyrynen, Erja: Kehäradan taide on vuoden 2015 Ympäristötaidekohde. Betoni -lehti, 2016, nro 1, s. 56–59.  Artikkelin verkkoversio. Viitattu 7.1.2021.
Kaikula, Liisa: Yllättäviä valintoja: Taidetta korkealla männyssä ja metsän kivissä!. Koivukylän Lähisanomat, 2016, nro 5, s. 4–5.  Artikkelin verkkoversio. Viitattu 7.1.2021.
Taiteen sijoittaminen asemanseuduille -konsepti, s. 56 sekä kannen kuva.  (Väyläviraston julkaisuja 53/2019)  Väylävirasto, 2019.  ISBN 978-952-317-742-0.  Teoksen verkkoversio (viitattu 7.1.2021). (Arkistoitu – Internet Archive)
Laskutuspalvelu

Yksityishenkilöille tarkoitettu laskutuspalveluyritys eli sateenvarjoyritys tarkoittaa yhtiötä, joka kautta voi harjoittaa yritystoimintaa vähemmällä paperisodalla kuin käyttämällä toiminimeä.
Esimerkiksi laskutuspalveluyhtiöt tarjoaa mahdollisuuden laskuttaa työsuorituksesta ilman että laskun maksaja joutuisi vastuuseen työntekijän ennakonpidätyksestä, tulorekisteri-ilmoituksesta tai laskuttajan kirjanpitovelvollisuudesta. Laskutuspalveluyritys tarjoaa siis helpompaa laskuttamista niille, jotka eivät kuulu ennakkoperintärekisteriin tai joilla ei ole omaa yritystä. Toiminnasta käytetään myös termiä kevytyrittäjyys.
Laskutuspalveluyritys maksaa työntekijän puolesta tämän lakisääteiset työnantajamaksut ja maksaa palkan työntekijän haluamana ajankohtana. Laskutuspalveluyritys vähentää laskutuksen arvonlisäverottomasta loppusummasta oman palvelumaksunsa (yleensä noin 2–8 prosenttia). Osa yrityksistä toimii myös kiinteällä kuukausiveloituksella laskutukseen sidotun palvelumaksun sijasta. Toisaalta laskutuspalveluyritysten tarjoama palvelukokonaisuus vaihtelee, ja esimerkiksi Osuuspankin kevytyrittäjyydessä asiakas saa oman Y-tunnuksen. Tämä mahdollistaa esimerkiksi verovähennysten tekemisen.
Laskutuspalvelut yksityishenkilöille

Suomessa laskun pakolliset merkinnät määräytyvät arvonlisäverolaista. Siinä laskulle vaaditaan Y-tunnus. Kuitenkin Yritys- ja yhteisötietolain 15 §:n mukaan yksityishenkilö jättää laskuista pois Y-tunnuksen. Jos yksityishenkilö laskuttaa työstä, joutuu laskun maksaja tekemään tulorekisteri-ilmoituksen Lain tulorekisterijärjestelmästä 3. luvun 6 §:n mukaan. Osa laskun maksajista ei halua tätä tehdä, joten laskutuspalveluyritykset poistavat byrokratiaa – yksityishenkilön asemesta laskuttaja onkin laskutuspalveluyritys. Verkossa toimivien laskutuspalveluiden avulla yksityishenkilö voi laskuttaa oman työsuorituksensa siten, että laskutuspalvelu hoitaa kaikki lakisääteiset asiat.
Verottajan käytännön mukaisesti laskutuspalvelu maksaa laskuttajalle palkkaa eikä työkorvausta. Laskutuspalveluiden käyttö on yleistynyt viime vuosinamilloin? Suomessa ja alan yrityksiä on syntynyt useita Ruotsin esimerkin mukaisesti.
Käytännössä työsuorituksia tarjoava henkilö vastaa itse omasta asiakashankinnasta, päättää millä ehdoilla tekee työsuorituksia ja sopii työn teettäjän kanssa työsuorituksen sisällöstä, aikataulusta ja hinnasta. Asiakkaita voivat olla yritykset, yhteisöt sekä kotitaloudet. Kun työsuoritus on siinä vaiheessa, että asiakasta voi laskuttaa, laskutuspalveluyritys lähettää laskun työn teettäjälle. Useat laskutuspalveluyritykset myös hyväksyvät käteismaksut sekä maksulaitteilla tapahtuneet maksut.
Useilla alan yrityksillä on käytössä palkkalaskureita, joilla laskutettava hinta voidaan määrittää niin, että laskutettava hinta muodostuu halutusta bruttoansiosta, johon lisätään työnantajan lakisääteiset sivukulut sekä laskutusyrityksen palvelupalkkio, joka tyypillisesti on 2–8 prosenttia laskun verottomasta loppusummasta. Työn teettäjän maksaessa laskun, laskutuspalveluyritys tilittää maksetusta summasta arvonlisäveron sekä muut lakisääteiset kulut sisältäen työn teettäjän verokortin mukaisen ennakonpidätyksen ja maksaa loppusumman työn teettäjän osoittamalle tilille sekä toimittaa palkanmaksusta palkkatodistuksen.
Suurimmalla osalla laskutuspalkkio on prosenttipohjainen perustuen laskun verottomaan kokonaismäärään. Osalla yrityksistä palkkioprosentti pysyy samana vaikka laskutuksen kokonaismäärän kasvaa, osalla yrityksistä palkkioprosentti pienenee laskutuksen kokonaissumman kasvaessa. Kokonaisarvio taloudellisimmasta laskutuspalveluyrityksestä kannattaa tehdä oman arvioidun vuosi- ja kokonaislaskutuksen perusteella sekä luvatun palvelulupauksen perusteella.
Laskutuspalveluyritykset ovat joko osakeyhtiötä tai osuuskuntia. Toinen nimitys toiminnalle on sateenvarjoyritys. Lisäksi kevytyrittäjyys on yleistynyt terminä kuvaamaan yksityisille suunnattujen laskutuspalveluyritysten toimintaa. Isoimpia toimijoita alalla Suomessa ovat SLP Group Oy (Ukko.fi), FREE.fi, Eezy Osk, Odeal ja Truster.
Laskutuspalvelut yrityksille

Laskutuspalvelut yrityksille kuuluvat asiakashallinnan palvelukokonaisuuteen. Laskutuspalvelun toimintoihin sisältyy tavallisesti myyntilaskujen lähettäminen, ostolaskujen käsittely ja maksuvalvonta. Laskutuspalvelu voi olla myös osittainen, jolloin osa toiminnoista hoidetaan laskutuspalvelussa ja osa joko itse yrityksen sisällä tai sen hoitaa ulkopuolinen. Laskutuspalvelu toimii usein verkkopalveluna ja sähköisen taloushallinnon mahdollistajana.
Laskutuspalvelun käyttäminen vähentää organisaation laskutuksen rutiinitöitä, mikä voi hyödyttää palvelun käyttäjiä vapauttamalla yrityksen omia resursseja muihin asioihin. Laskutuspalvelun hyödyiksi voidaan lukea kustannussäästötselvennä, laskutuksen kiertonopeus, prosessien automatisointi ja sähköistämiseen liittyvät lisäpalvelut.
Anas Zniti

| 0 | 1 | 2 |
| --- | --- | --- |

Henkilötiedot
Syntymäaika: 28. lokakuuta 1988 (ikä 35)
Syntymäpaikka: Fès, Marokko
Pelipaikka: maalivahti
Pituus: 182 senttimetriä
Seura
Seura: FAR Rabat
Pelinumero: 1
Junioriseurat
2000–2009: Maghreb Fès
Seurat
| Vuodet | Seura | O (M) |
| 2009–2013 2013– | Maghreb Fès FAR Rabat | 107 (1) 19 (0) |
Maajoukkue
| 2013– |  Marokko | 3 (0) |
 Seurajoukkueuran tilastot kattavat vain kansalliset sarjat, päivitetty 15. kesäkuuta 2014.  Maajoukkueuran tilastot päivitetty 15. kesäkuuta 2014.
Anas Zniti (arab. أنس الزنيتي‎, s. 28. lokakuuta 1988 Fès) on marokkolainen jalkapalloilija. Maalivahtina pelaava Zniti edustaa Marokon Botolassa FAR Rabatia.
Seuraura

Zniti aloitti jalkapalloilun Maghreb Fèsin junioreissa ja myöhemmin jatkoi uraansa joukkueen edustuksessa vuonna 2009. Zniti saavutti menestystä Maghreb Fès riveissä kausina 2009–2010 ja 2010–2011. Joukkue jäi toiseksi Marokon cupissa vuonna 2010, mutta sitä vastoin voitti cupin seuraavana vuotena 2011. Samana vuonna Zniti juhli CAF Confederation Cupin mestaruutta.
Kesällä 2013 Zniti siirtyi FAR Rabatiin.
Saavutukset > Seurajoukkueissa

Marokon cup: 2011
CAF Confederation Cup: 2011
CAF Super Cup: 2012
Saavutukset > Henkilökohtaiset

Marokon vuoden jalkapalloilija: 2011
Marokon vuoden jalkapalloilija (Massawi.com): 2011, 2012
Marokon kauden paras maalivahti: 2013
Anatoli Solonitsyn

| Anatoli Aleksejevitš Solonitsyn> Henkilötiedot |
| --- | --- |
Syntynyt: 30. elokuuta 1934 Bogorodsk, Nižni Novgorodin alue, Neuvostoliitto
Kuollut: 11. kesäkuuta 1982 (47 vuotta)
Ammatti:  näyttelijä
Näyttelijä
Aktiivisena:  1963–1982
Aiheesta muualla
IMDb 
Anatoli Aleksejevitš Solonitsyn (ven. Анатолий Алексеевич Солоницын) (30. elokuuta 1934 – 11. kesäkuuta 1982) oli neuvostoliittolainen näyttelijä. Hänet muistetaan erityisesti rooleistaan ohjaaja Andrei Tarkovskin elokuvissa, kuten pääosasta Andrei Rublevissa (1966) sekä kirjailijan roolista Stalkerissa (1979).
Solonitsyn voitti vuonna 1981 Berliinin elokuvajuhlissa parhaan näyttelijän palkinnon elokuvasta 26 päivää Dostojevskin elämästä (1981).
Solonitsyn kuoli 11. kesäkuuta 1982 keuhkosyöpään.
Valikoitu filmografia

Andrei Rublev (1966)
Solaris (1972)
Toverit (1974)
Peili (1975)
Nousu (1977)
Stalker (1979)
26 päivää Dostojevskin elämästä (1981)
Miehet ja Polina (1982)
Amlodipiini

| --- | --- |


Amlodipiini
Systemaattinen (IUPAC) nimi
3-O-etyyli-5-O-metyyli-2-(2-aminoetoksimetyyli)-4-(2-kloorifenyyli)-6-metyyli-1,4-dihydropyridiini-3,5-dikarboksylaatti
Tunnisteet
CAS-numero: 88150-42-9
ATC-koodi: C08CA01
PubChem CID: 2162
DrugBank: DB00381
Kemialliset tiedot
Kaava: C20H25N2ClO5 
Moolimassa: 408,876 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 178–179 °C
Farmakokineettiset tiedot
Hyötyosuus: 64–90 %
Proteiinisitoutuminen: 97,5 %
Metabolia: Hepaattinen
Puoliintumisaika: 30–50 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Amlodipiini on kalsiumkanavan salpaaja, jota käytetään verenpainelääkkeenä (Suomessa valmistenimillä Amlobel, Amlodipin, Amloratio ja Norvasc). Se laajentaa verisuonia estämällä sileää lihaksistoa. Tabletteja on joko 5 tai 10 mg.  Sitä käytetään myös angina pectorikseen. Lääke on pitkävaikutteinen ja otetaan kerran päivässä; puoliintumisaika on 35–55 tuntia. Amlodipiini on niin sanottu verisuoniselektiivinen kalsiumkanavan salpaaja, joka ei merkittävästi lamaa sydämen toimintaa. Amlodipiini tuli markkinoille vuonna 1990 ja siitä on saatavilla useita rinnakkaisvalmisteita.
Amlodipiini on WHO:n listalla yhteiskunnalle tärkeimmistä lääkkeistä.
Haittavaikutukset

Yleisiä haittavaikutuksia ovat huimaus, joka johtuu verenpaineen laskusta sekä turvotus nilkoissa. Päänsärkyä ja sydämentykytystä myös esiintyy. Yleistä on myös punastuminen.
Yliannostus

Yliannostus voi olla suhteellisen pienellä annoksellakin vaarallinen. Yliannostus romahduttaa verenpaineen ja häiritsee sydämen toimintaa. Kalsiumestäjät aiheuttavat 48 % sydän- ja verisuonilääkkeiden yliannostuskuolemista. Hoitona on muun muassa kalsium, glukagoni ja noradrenaliini. Sydäntä ja verenkiertoa on syytä valvoa tarkkaan.
Aiheesta muualla

PubChem: Amlodipine (englanniksi)
Human Metabolome Database (HMDB): Amlodipine (englanniksi)
DrugBank: Amlodipine (englanniksi)
Kyoto Encyclopedia of Genes and Genomes (KEGG): Amlodipine (englanniksi)
ChemBlink: Amlodipine (englanniksi)